Dante Bonfim Costa Santos

Kerjaya awal

Dante sertai kelab remaja Juventude pada tahun 2001 dan pada tahun 2002, beliau memasuki skuad senior. Pada 2004, beliau mula berpindah ke kelab Eropah, beliau bersama kelab Ligue 1, Lille. Selepas dua musim bersama Lille, Dante berpindah ke Belgium untuk bersama kelab Charleroi SC pada 2006. Selepas musim yang memuaskan untuk Charleroi di mana beliau membuat 27 penampilan dan membantu kelab itu menduduki tempat kelima, beliau berpindah ke kelab sensasi, Standard Liège. Dante bersama kelab gergasi Belgium itu menjuarai gelaran liga, beliau juga hanya terlepas satu perlawanan liga. Dalam musim keduanya bersama Standard, beliau hanya sempat bermain 15 perlawanan liga sebelum berpindah ke kelab Bundesliga Jerman.

Borussia Mönchengladbach

Dante sertai Borussia Mönchengladbach dari Standard Liège pada 27 Disember 2008 dengan bayaran yang tidak didedahkan, beliau menandatangani kontrak itu sehingga musim panas 2013. Dante membuat penampilan pertama bersama kelab Jerman itu pada 20 Mac 2009, beliau memasuki padang pada separuh masa kedua ketika tewas 1-0 kepada VfL Bochum. Dante menjaringkan gol pertamanya untuk kelab ketika menentang VfL Wolfsburg pada 11 April tetapi Gladbach tewas 2–1. Pemain tengah Brazil itu menjaringkan gol kemenangan pada lewat perlawanan ketika menentang Energie Cottbus pada 13 Mei, dengan menanduk dari hantaran lintang Marko Marin untuk memberikan kemenangan pada kelab itu 1-0 pada minit ke-91. Dalam hari terakhir musim 2008-09 pada 23 Mei 2009, Dante menjaringkan gol tunggal Gladbach, seri 1–1 menentang Borussia Dortmund. Keputusan seri itu menyelamatkan Gladbach daripada tersingkir ke 2. Bundesliga.
Dalam kempen Bundesliga 2009–10 pada 9 Ogos 2009, Dante menerima kad merah ketika Mönchengladbach ketika seri 3-3 menentang VfL Bochum. Beliau menjaringkan gol pertama ketika kempen 2009-10 pada 31 Oktober, dengan menanduk masuk dari sepakan penjuru pada minit ke-76 untuk menyamakan kedudukan seri 2-2 dan kemudian pada minit ke-82, penyerang Rob Friend menjaringkan gol kemenangan 3–2 ke atas Hamburg.
Dalam kempen 2010–11, kempen yang menyukarkan buat Gladbach. Dante hanya bermain 17 perlawanan liga dan kelabnya hanya menduduki tempat ke-16, Gladbach perlu ke perlawanan play-off penyingkiran. Beliau juga bermain untuk Borussia Mönchengladbach ketika perlawanan play-off menentang VfL Bochum, Gladbach akhirnya selamat ke Bundesliga 2011-12 selepas menang agregat 2–1.
Dalam musim berikutnya, Dante bermain sebanyak 38 perlawanan termasuk semua kejohanan. Pada Januari 2012, Dante merasakan beliau perlu berpindah dari kelab itu kerana kelabnya akan tamat pada Jun 2014. Dalam satu persidangan, beliau ingin bermain kelab teratas Jerman, seperti Bayern Munich, Borussia Dortmund dan Bayer Leverkusen. Pada 21 Mac 2012, Dante dan Patrick Herrmann gagal untuk menyudahkan penalti menentang Bayern Munich dalam perlawanan separuh akhir DFB Pokal. Kesilapan Dante dan Herrmann memberikan kemenangan penalti 4-2 kepada Munich untuk ke perlawanan akhir menentang Borussia Dortmund.

Bayern Munich

Pada 26 April 2012, beliau bersetuju untuk ke Bayern Munich sebelum bermulanya musim 2012–13 dengan bayaran €4.7 juta.

2012–13

Penampilan pertama Dante bersama Munich pada perlawanan DFL-Supercup pada 12 Ogos 2012, apabila Bayern membenam Borussia Dortmund, 2-1. Beliau membuat debut untuk gergasi Bavaria itu pada 25 Ogos ketika Bayern menang selesa 3-0 ke atas SpVgg Greuther Fürth. Beliau menjaringkan gol pertamanya untuk Bayern ketika pasukannya menang besar 5–0 ke atas Hannover 96 pada 24 November 2012. Dante membuat impak yang besar di Bayern, beliau berganding dengan beberapa pemain pertahanan yang lain seperti Holger Badstuber, Daniel Van Buyten dan Jérôme Boateng.

2013–14

Dengan pengurus baru Pep Guardiola yang mengambil alih Bayern pada musim 2013-14, Dante menentang bekas kelabya, Gladbach. Pemain pertahanan dari Brazil itu menjaringkan gol sendiri apabila mengelirukan penjaga gol Manuel Neuer; perlawanan itu berkesudahan Bayern menang 3–1.
Pada 21 Disember 2013, Dante menjaringkan gol pembukaan Bayern menentang Raja Casablanca 2–0 dalam perlawanan akhir Piala Dunia Kelab FIFA 2013.
Pada 24 Mac 2014, Dante menandatangani kontrak baru bersama Bayern, di mana beliau kekal bersama Bayern sehingga 2017.

Kerjaya antarabangsa

Dante menerima panggilan pertama untuk menyertai pasukan kebangsaan Brazil pada 21 Januari 2013 selepas jurulatih Luiz Felipe Scolari kembali ke untuk mengurus Brazil. Dante dipanggil untuk persediaan menghadapi skuad England pada 6 Februari di Stadium Wembley. Pada 22 Jun 2013, beliau menjaringkan gol antarabangsa pertamanya dalam perlawanan terakhir peringkat kumpulan Piala Konfederasi FIFA 2013 menentang Itali apabila beliau menggantikan David Luiz pada minit ke-33.
Dante sebahagian daripada skuad Brazil yang mengambil bahagian di Piala Dunia FIFA 2014. Kemunculan beliau di Piala Dunia ketika menggantikan Thiago Silva yang digantung ketika perlawanan separuh akhir menentang Jerman, tewas 7-1.